Vottun stjórnunarkerfis þ.e. jafnlaunakerfis , er formleg staðfesting þriðja aðila á því að fyrirtæki eða stofnun starfræki stjórnunarkerfi sem uppfyllir kröfur tiltekins stjórnunarstaðals ( t.d. ÍST 85 ) . Jafnlaunavottun faggilts vottunaraðila er ætlað að staðfesta að við launaákvörðun séu málefnaleg sjónarmið höfð að leiðarljósi . Þá hefur fyrirtæki eða stofnun undirgengist vottunarferli til að leiða í ljós að jafnlaunakerfi og framkvæmd þess uppfylli kröfur staðalsins ÍST 85 ( Jafnlaunastaðalsins ) . Kerfið er svo vottað af faggildum vottunaraðila . Afraksturinn verði gagnsærra og réttlátara launakerfi . Frestur frá gildistöku er veittur til að koma til móts við fyrirtæki og stofnanir í ljósi þess að tíma tekur að innleiða jafnlaunakerfi sem uppfyllir kröfur jafnlaunastaðalsins . Með þessu fyrirkomulagi má jafnframt gera ráð fyrir að reynsla þeirra fyrirtækja og stofnana sem fyrstar öðlast vottun nýtist þeim fyrirtækjum og stofnunum sem á eftir munu koma . Jafnframt er talið að fámennari vinnustaðir muni þurfa meira svigrúm en stærri . Opinberar stofnanir , sjóðir og fyrirtæki sem eru að hálfu eða meirihluta í eigu ríkisins og þar sem 25 eða fleiri starfsmenn starfa að jafnaði á ársgrundvelli skulu þó öðlast vottun eigi síðar en 31. desember 2019 . Fullt heiti er : ÍST 85 Jafnlaunakerfi – Kröfur og leiðbeiningar en í daglegu tali er hann nefndur Jafnlaunastaðallinn . Jafnlaunastaðallinn er svokallaður kröfustaðall en í því felst að staðallinn tilgreinir þær kröfur sem gerðar eru til innleiðingar hans . Auk þess kemur vottun ekki í veg fyrir að við launaákvörðun sé litið til einstaklingsbundinna þátta sem hafa áhrif á hvernig starfsmaður getur leyst starf sitt af hendi eða fela í sér mat á árangri í starfi . Starfsmönnum er þó ávallt heimilt að skýra frá launakjörum sínum kjósi þeir svo að gera . Vottunaraðili er aðili sem annast vottun . Vottunaraðili stýrir og framkvæmir úttekt á jafnlaunakerfi fyrirtækis eða stofnunar . Merki sem staðfestir að fyrirtæki eða stofnun hafi komið sér upp ferli sem tryggir að málsmeðferð og ákvarðanir í launamálum feli ekki í sér kynbundna mismunun . Notkun merkisins má ekki hefjast fyrr en notkunarheimild Jafnréttisstofu liggur fyrir og gildir hún í jafnlangan tíma og vottun , þ.e. í þrjú ár . Jafnlaunamerkið skal nota í samræmi við reglur um notkun jafnlaunamerkis sem staðfestar eru af félags - og jafnréttismálaráðherra og birtar eru sem fylgiskjal með reglugerð um vottun á jafnlaunakerfum fyrirtækja og stofnana á grundvelli staðalsins ÍST 85 sem og leiðbeiningar sem koma fram í stílbók um jafnlaunamerkið . Fyrirtæki og stofnanir skulu veita samtökum aðila vinnumarkaðarins þær upplýsingar og gögn sem samtök aðila vinnumarkaðarins telja nauðsynleg til að sinna eftirlitinu . Þannig geta samtök aðila vinnumarkaðarins til að mynda tilkynnt um það til Jafnréttisstofu hafi fyrirtæki eða stofnun ekki lokið jafnlaunavottun sökum þess að hlutaðeigandi hafi enn ekki leitað eftir úttekt vottunaraðila svo og ef fyrirtæki eða stofnun hefur ekki staðist slíka úttekt . Dagsektir skulu renna í ríkissjóð . Þrátt fyrir að tölur um kynbundinn launamun hafi verið nokkuð mismunandi eiga allar þessar kannanir og rannsóknir það sammerkt að mæla kynbundinn launamun konum í óhag . Á fjórða ársfjórðungi 2016 var atvinnuþátttaka kvenna á aldrinum 16 – 74 ára 79,4% en annars staðar á Norðurlöndum mældist hún um 70% . Í því ljósi eru aðgerðir til að vinna gegn kynbundnum launamun og koma á launajafnrétti enn afar brýn hagsmunamál .